Justas Lasickas

Justas Lasickas (g. 1997 m. spalio 6 d.) – Lietuvos futbolininkas, krašto saugas.

Karjera 
Debiutavo Vilniaus „Žalgirio“ pagrindinėje komandoje septyniolikos metų, tačiau iki 2016 m. sezono daugiausiai atstovavo antrajai klubo komandai. 2016 m. pelnė pirmąjį įvartį A lygoje į Kauno „Žalgirio“ vartus. Tais pačiais metais debiutavo Lietuvos jaunimo iki 21 rinktinėje Baltijos taurės turnyre.

2018 m. rugpjūčio 21 d. pasirašė trejų metų sutartį, su galimybe ją pratęsti dar sezonui, su Balstogės “Jagiellonia” klubu.

FK Voždovac 
Persikėlė į Serbiją 2019 m. Žaidė FK Voždovac klube.

Debiutinį įvartį Serbijos pirmenybėse pelnė 2019 m. lapkričio 10 d. rungtynėse prieš TSC Bačka Topola. Šiose rungtynėse pasirodė startinėje sudėtyje ir 4 min. pelnė įvartį.

2020 m. rugpjūčio 16 d. prieš FK Rad pasižymėjo įvarčiu. Pasirodė po keitimo 43 min., o antojo kėlinio pradžioje (49 min.) pelnė įvartį.

2020 m. spalio 3 d. pelnė įvartį rungtynėse prieš FK Mačva Šabac. Šioje rungtynėse lietuvis pasirodė po keitimo 54 min. ir netrukus (64 min.) pasižymėjo įvarčiu.

Serbijos klube sužaidė 90 rungtynių Superlygoje, per kurias pasižymėjo pelnydamas 6 įvarčius.

Liublianos „Olimpija“ 
2022 m. gegužę pranešta, kad žaidėjas keliasi į Slovėniją. Pasirašyta dvejų metų sutartis su Ljublianos „Olimpija“ klubu.

2022 m. liepos 24 d. debiutavo Pirmos lygos rungtynėse prieš NK Tabor Sežana. Lietuvis pasirodė startinėje sudėtyje ir žaidė visas rungtynes. Liublianos „Olimpija“ išvykoje nugalėjo varžovus rezultatu 1:0 ir įsirašė pirmą pergalę.

Pasiekimai 
 su FK Žalgiris
  A lygos čempionas (2): 2015, 2016 m.
  LFF taurės laimėtojas (2): 2014–2015, 2015–2016 m.
  LFF Supertaurės laimėtojas (1): 2016 m. 

 su NK Olimpija Ljubljana
  Slovėnijos čempionas (1): 2023 m.
  Slovėnijos taurės laimėtojas (1): 2022–2023 m.
 Olimpija Ljubljana finalo rungtynėse nugalėjo varžovus rezultatu 2-1 ir iškovojo šalies futbolo taurę. Pagrindinis laikas baigėsi nulinėmis lygiosiomis. Pratęsimo metu Justas Lasickas pelnė pirmąjį rungtynių įvartį. Varžovai (Nemanja Mitrović) išlygino rezultatą, o Timis Elšnikas paskutinėmis rungtynių minutėmis pelnė 11 metrų baudinį.

Rinktinės 
Atstovavo Lietuvos jaunimo rinktinėms ir nacionalinei rinktinei.

 2021 m. rugsėjo 9 d. rungtynėse prieš Bulgariją pasižymėjo pelnydamas įvartį ir lietuviai pirmavo 1:0.
 2021 m. lapkričio 16 d. draugiškose rungtynėse prieš Kuveitą pasižymėjo pelnydamas įvartį.

Įvarčiai

Šaltiniai

Nuorodos 
 Soccerway
 lietuvosfutbolas.lt
 Transfermarkt
 Statistika www.lfe.lt

Lietuvos futbolininkai
Lietuvos futbolininkai užsienio komandose